**Φύλλο καταγραφής διασυνδετικού δικτύου μέσης τάσεως σταθμών ηλεκτροπαραγωγής ΣΗΘΥΑ, Βιομάζας και ΜΥΗΣ**

Ο παραγωγός θα πρέπει να υποβάλει σε ηλεκτρονική μορφή τα ακόλουθα:

1. Μονογραμμικό διάγραμμα του διασυνδετικού δικτύου μέσης τάσης (Μ.Τ.) από την αναχώρηση μέσης τάσης του Μ/Σ ανύψωσης Χ.Τ./Μ.Τ. κάθε επιμέρους γεννήτριας ή ομάδας γεννητριών μέχρι την πλευρά Μ.Τ. του Μ/Σ Μ.Τ./Υ.Τ. του Υ/Σ Συστήματος Μεταφοράς. Το μονογραμμικό διάγραμμα θα πρέπει να υποβάλλεται σε ηλεκτρονική μορφή (\*.pdf ή \*.dwg) και σε αυτό θα πρέπει να αποτυπώνονται:

α) οι θέσεις των γεννητριών (ή ομάδων γεννητριών) και οι ονομαστικές τιμές τάσεως ακροδεκτών, ενεργού ισχύος (MW), φαινόμενης ισχύος (MVA), συντελεστή ισχύος της κάθε γεννήτριας

β) οι Μ/Σ ανύψωσης (Χ.Τ./Μ.Τ.) κάθε γεννήτριας (ή ομάδας γεννητριών), για τους οποίους θα πρέπει να σημειώνονται τα ακόλουθα as build στοιχεία:

* ονομαστική ικανότητα Μ/Σ (σε MVA ή kVA)
* τάση βραχυκύκλωσης (uk, σε % στα ονομαστικά MVA)
* ονομαστική τάση πρωτεύοντος / δευτερεύοντος (σε kV ή Volt)
* συνδεσμολογία πρωτεύοντος / δευτερεύοντος
* αριθμός θέσεων του μεταγωγέα (tap)
* αν ο μεταγωγέας διαθέτει σύστημα αλλαγής τάσης υπό φορτίο (OLTC) ή όχι (off-load)
* σε περίπτωση off load μεταγωγέα, την as build θέση tap του Μ/Σ

γ) τα σημεία διακλάδωσης ή τα σημεία αλλαγής είδους ή/και διατομής αγωγών του διασυνδετικού δικτύου Μ.Τ.

δ) το είδος και οι διατομές αγωγών για κάθε ένα από τα παραπάνω επιμέρους τμήματα του δικτύου Μ.Τ.

ε) τα στοιχεία θετικής ακολουθίας (R+, X+ σε Ω/km και C+ σε μF/km) και μηδενικής ακολουθίας (R0, X0 σε Ω/km και C0 σε μF/km) για κάθε είδος και διατομή αγωγού του σημείου (δ)

στ) η μεταφορική ικανότητα (ampacity, Imax) σε ampere, η διάταξη (τριγωνική ή επίπεδη) και οι συνθήκες λειτουργίας (θερμοκρασία και κύκλος φόρτισης (load factor)) για τις οποίες αυτή υπολογίζεται, για κάθε είδος και διατομή αγωγού του σημείου (δ).

ζ) τα μήκη των επιμέρους τμημάτων του δικτύου Μ.Τ., σε χιλιόμετρα ή μέτρα

η) τα ακόλουθα as build στοιχεία του Μ/Σ Μ.Τ./Υ.Τ. του Υ/Σ συστήματος μεταφοράς:

* ονομαστική ικανότητα (σε MVA ή kVA)
* ονομαστική τάση κάθε τυλίγματος
* συνδεσμολογία πρωτεύοντος / δευτερεύοντος
* τάση βραχυκύκλωσης (uk, σε % στα ονομαστικά MVA)
* αριθμός θέσεων του μεταγωγέα (tap)
* παράμετροι του ρυθμιστή τάσεως (AVR) του Συστήματος Αλλαγής Τάσης Υπό Φορτίο (OLTC) συμπληρώνοντας σε ηλεκτρονική μορφή φύλλο excel σύμφωνα με το υπόδειγμα που επισυνάπτεται (αρχείο AVR-OLTC demo.xlsx)

1. Τεχνικά φύλλα από τον κατασκευαστή των αγωγών του δικτύου Μ.Τ.
2. Συμπληρωμένο σε ηλεκτρονική μορφή φύλλο excel για την καταγραφή του δικτύου Μ.Τ. σύμφωνα με το υπόδειγμα που επισυνάπτεται (αρχείο Synchronous\_MV\_recording.xlsx)
3. Ο Διαχειριστής του Συστήματος Μεταφοράς διατηρεί το δικαίωμα να ζητήσει κάθε επιμέρους στοιχείο που κρίνει απαραίτητο για την αποτύπωση του διασυνδετικού δικτύου μέσης τάσης