**ΦΥΛΛΟ ΚΑΤΑΓΡΑΦΗΣ ΔΙΑΣΥΝΔΕΤΙΚΟΥ ΔΙΚΤΥΟΥ ΜΕΣΗΣ ΤΑΣΕΩΣ ΦΩΤΟΒΟΛΤΑΪΚΩΝ ΣΤΑΘΜΩΝ**

Ο Παραγωγός θα πρέπει να υποβάλει σε ηλεκτρονική μορφή τα ακόλουθα:

1. Μονογραμμικό διάγραμμα του διασυνδετικού δικτύου μέσης τάσης (Μ.Τ.) από την αναχώρηση μέσης τάσης του Μ/Σ ανύψωσης Χ.Τ./Μ.Τ κάθε επιμέρους ομάδας παράλληλα συνδεδεμένων μετατροπέων DC/AC στους οποίους καταλήγουν οι στοιχειοσειρές (strings) των Φ/Β πάνελ, μέχρι την πλευρά Μ.Τ. του Μ/Σ Μ.Τ./Υ.Τ. του Υ/Σ Συστήματος Μεταφοράς. Το μονογραμμικό διάγραμμα θα πρέπει να υποβάλλεται σε ηλεκτρονική μορφή (\*.pdf ή \*.dwg) και σε αυτό θα πρέπει να αποτυπώνονται:

α) οι Μ/Σ ανύψωσης (Χ.Τ./Μ.Τ.) κάθε ομάδας παράλληλα συνδεδεμένων μετατροπέων, στους οποίους θα πρέπει να σημειώνονται τα ακόλουθα στοιχεία:

* ονομαστική ικανότητα Μ/Σ (σε MVA ή kVA)
* τάση βραχυκύκλωσης (uk, σε % στα ονομαστικά MVA)
* ονομαστική τάση μετατροπέων (πλευρά Χ.Τ. AC σε kV ή Volt)
* αριθμός θέσεων του μεταγωγέα (tap)
* αν ο μεταγωγέας διαθέτει σύστημα αλλαγής τάσης υπό φορτίο (OLTC) ή όχι (off-load)
* σε περίπτωση off load μεταγωγέα, την θέση tap του Μ/Σ

β) αριθμός και ονομαστική ικανότητα (σε MVA ή kVA στους 25 οC) των παράλληλα συνδεδεμένων μετατροπέων που συνδέονται στην πλευρά Χ.Τ. του κάθε Μ/Σ ανύψωσης

γ) συνολική DC εγκατεστημένη ισχύς των στοιχειοσειρών των Φ/Β πάνελ (MWp ή kWp σε συνθήκες SOC), που καταλήγουν στην πλευρά DC κάθε ομάδας μετατροπέων

δ) τα σημεία διακλάδωσης ή τα σημεία αλλαγής είδους ή/και διατομής αγωγών διασυνδετικού δικτύου Μ.Τ.

ε) το είδος και οι διατομές αγωγών για κάθε ένα από τα παραπάνω επιμέρους τμήματα του δικτύου Μ.Τ.

στ) τα στοιχεία θετικής ακολουθίας (R+, X+ σε Ω/km και C+ σε μF/km) και μηδενικής ακολουθίας (R0, X0 σε Ω/km και C0 σε μF/km) για κάθε είδος και διατομή αγωγού του σημείου (ε)

ζ) η μεταφορική ικανότητα (ampacity, Imax) σε ampere, η διάταξη (τριγωνική ή επίπεδη) και οι συνθήκες λειτουργίας (θερμοκρασία και κύκλος φόρτισης (load factor)) για τις οποίες αυτή υπολογίζεται, για κάθε είδος και διατομή αγωγού του σημείου (ε)

η) τα μήκη των επιμέρους τμημάτων του δικτύου ΜΤ, σε χιλιόμετρα ή μέτρα

θ) τα ακόλουθα στοιχεία του Μ/Σ Μ.Τ./Υ.Τ. του Υ/Σ συστήματος μεταφοράς:

* ονομαστική ικανότητα (σε MVA ή kVA)
* ονομαστική τάση κάθε τυλίγματος
* συνδεσμολογία
* τάση βραχυκύκλωσης (uk, σε % στα ονομαστικά MVA)
* αριθμός θέσεων του μεταγωγέα (tap)

1. Τεχνικά φύλλα από τον κατασκευαστή των αγωγών του δικτύου Μ.Τ.
2. Συμπληρωμένο σε ηλεκτρονική μορφή φύλλο excel σύμφωνα με το υπόδειγμα που επισυνάπτεται (αρχείο PV\_MV\_recording.xlsx)
3. Στη φάση της συμμόρφωσης ο Παραγωγός υποχρεώνεται να υποβάλει τα επικαιροποιημένα as build δεδομένα δικτύου ΜΤ, σε περίπτωση που αυτά έχουν διαφοροποιηθεί από τα δεδομένα σχεδιασμού